пред висшето ръководство на компетентния орган за функцията по наблюдение на съответствието.
 б)
 За всяка област на дейност, включена в системата за управление, компетентният орган назначава едно или повече лица, които носят цялата отговорност за управлението на съответната задачи или задачи.
 в)
 Компетентният орган установява процедури за участие във взаимен обмен на цялата необходима информация и за подпомагане на други засегнати компетентни органи, включително обмен за всички направени констатации и последващи действия, предприети в резултат на сертифицирането и надзора на доставчици на услуги, упражняващи дейност на територията на държава членка, но сертифицирани от компетентен орган на друга държава членка или от Агенцията.
 г)
 Копие от процедурите, свързани със системата за управление и нейните изменения, се предоставя на Агенцията за целите на стандартизацията.
 ATM/ANS.AR.B.005 Възлагане на задачи на квалифицирани органи
 а)
 Компетентният орган може да възложи на квалифицирани органи свои задачи, свързани със сертифицирането или надзора на доставчиците на услуги съгласно настоящия регламент и различни от издаването на самите сертификати. При възлагането на такива задачи компетентният орган гарантира, че:
 (1)
 разполага с функционираща система за първоначално и текущо оценяване на съответствието на квалифицирания орган с приложение V към Регламент (ЕО) No 216/2008. Тази система и резултатите от оценяването се документират; както и
 (2)
 е сключил документирано споразумение с квалифицирания орган, одобрено и от двете страни на подходящо управленско равнище, в което ясно се определят:
 (i)
 задачите, които трябва да се изпълняват;
 (ii)
 декларациите, докладите и отчетите, които трябва да се представят;
 (iii)
 техническите условия, които трябва да се спазват при изпълнението на тези задачи;
 (iv)
 съответното застрахователно покритие за отговорност;
 (v)
 защитата на информацията, събирана при изпълнението на тези задачи.
 б)
 Компетентният орган гарантира, че процесът по вътрешен одит и процесът по управление на риска за безопасността, изисквани съгласно точка ATM/ANS.AR.B.001 буква а), точка 4, обхващат всички задачи, които квалифицираният орган изпълнява от негово име.
 ATM/ANS.AR.B.010 Промени в системата за управление
 а)
 Компетентният орган въвежда система, за да идентифицира промените, които влияят на способността му да изпълнява своите задачи и отговорности по настоящия регламент. Тази система трябва да му позволява да предприема действия според случая, за да гарантира, че системата за управление продължава да бъде подходяща и ефективна.
 б)
 Компетентният орган актуализира своята система за управление, за да отрази своевременно всяко изменение на настоящия регламент, така че да гарантира ефективно изпълнение.
 в)
 Компетентният орган уведомява Агенцията за значителни промени, които влияят на способността му да изпълнява своите задачи и отговорности по настоящия регламент.
 ATM/ANS.AR.B.015 Водене на документация
 а)
 Компетентният орган създава система за водене на документация, която осигурява подходящо съхранение, достъп и възможност за надеждно проследяване на:
 (1)
 документираните политики и процедури на системата за управление;
 (2)
 обучението, квалификацията и упълномощаването на персонала съгласно изискванията на точка ATM/ANS.AR.B.001, буква а), точка 2;
 (3)
 възлагането на задачи, което обхваща елементите, изисквани съгласно точка ATM/ANS.AR.B.005, както и подробности за възложените задачи;
 (4)
 процесите на сертифициране и/или деклариране;
 (5)
 определянето на доставчици на обслужване на въздушното движение и на метеорологично обслужване, според случая;
 (6)
 сертифицирането и надзора на доставчици на услуги, които упражняват дейност